Ceste na Slovenskem

Stari Rim je razvil gradnjo in vzdrževanje cest na visoko raven. Takratne ceste še danes občudujemo tako glede njihove načrtnosti, kakor tudi vešče izgrajenosti. Izdelali so odlično in načrtno mrežo daljnovodnih cest, delno naslednic prastarih prometnih poti. Največja razsežnost je bila dosežena v 2. stoletju p. n. š.

O rimskih cestnih povezavah izvemo v antičnih zemljevidih, od grških in rimskih geografov ter zgodovinarjev, iz epigrafskih spomenikov, miljnikov in arheološko ugotovljenih cestah ter naselbinah.

[Rimljanom](http://sl.wikipedia.org/wiki/Rimljani) so bili vzorniki pri gradnji cest [Etruščani](http://sl.wikipedia.org/wiki/Etru%C5%A1%C4%8Dani) in [Latini](http://sl.wikipedia.org/w/index.php?title=Latini&action=edit&redlink=1), ki so že spretno gradili umetne ceste.

Rimljani so postavljali ceste čim bolj naravnost. Gradili so jih prek močvirij in visokih prelazov, prek voda in jih celo vsekovali v živo skalo. (Shemo rimske ceste je podal Vitruvius Pollio v svojem delu *»De architectura«)*

[Rimske ceste](http://sl.wikipedia.org/wiki/Rimske_ceste) so imele kot spodnjo plast globoke cestne temelje iz drobljenega [kamna](http://sl.wikipedia.org/wiki/Kamen). Tako so ceste ostale suhe, saj je voda odtekla iz drobljenca. Na bolj uporabljenih poteh so bile še dodatne plasti, ki so vsebovale šeststranske tlakovce, ki so zmanjšali dviganje prahu ter [trenje](http://sl.wikipedia.org/wiki/Trenje) [koles](http://sl.wikipedia.org/wiki/Kolo). Tlakovci so omogočili rimskim [vozovom](http://sl.wikipedia.org/wiki/Voz) zelo hitro potovanje, kar je zagotavljalo dobre povezave z rimskimi [provincami](http://sl.wikipedia.org/wiki/Provinca).

Ob državnih cestah so postavljali miljnike z informacijami o oddaljenosti posameznih odsekov ceste in o upravnih središčih, ki so bila zadolžena za njihovo vzdrževanje. Poleg glavnih cest pa so gradili tudi manjše, vaške ali **vicinalne poti**. Večje obcestne postaje so imele poleg pošte in gostilne (s hlevi za konje) tudi kopališče in skladišča.

Rimska cesta je bila torej približno 1 m debela, vendar pa so tako močno utrjevali le glavne, **itinerarske ceste**. Ena izmed teh državnih cest - "Viae publicae" je bila glavna komunikacija Slovenije : Aquileia - Emona - Celeia - Poetoviona - Sirmium. "Via publica" je uradna oznaka in označuje cesto, ki jo je preko provincialne administracije v normalnih razmerah dala zgraditi in opremiti centralna "cura viarum" za armado in državni aparat. (Poseben državni aparat, ki je skrbel za vzdrževanje cest.) Ta cesta je bila zgrajena leta 181 pred našim štetjem, postala pa je glavna gospodarska in strateška odskočnica za vsa nadaljna rimska osvajanja v notransjost predalpskega prostora. (trgovanje s keltskimi plemeni, dragoceno železo- ferrum Noricum)

Ta cesta Akvileja - Emona naj bi imela po nekaterih dokazih tudi obvozno ali dvojno traso: Ajdovščina - Šturje - Vipava - Gradišče pri Vipavi - Razdrto - Hrenovice - Postojna - Planina - Laze - Dolenji Logatec. Verjetno je poimenovana "Via Gemina" prav zaradi te obvozne ceste.

Ob državnih cestah so postavljali miljnike z informacijami o oddaljenosti posameznih odsekov ceste in o upravnih središčih, ki so bila zadolžena za njihovo vzdrževanje. Poleg glavnih cest pa so gradili tudi manjše, vaške ali **vicinalne poti**. Večje obcestne postaje so imele poleg pošte in gostilne (s hlevi za konje) tudi kopališče in skladišča.

